Habibah Abdul Rahim

Datuk Dr. Habibah Abdul Rahim adalah merupakan mantan Ketua Pengarah Pendidikan Malaysia ke-17. Beliau merupakan wanita kedua yang dilantik ke jawatan tersebut sejak ia mula diwujudkan. Beliau bersara wajib pada tahun 2021 dan terus aktif dalam berkhidmat kepada masyarakat.

Kerjaya

Kementerian Pendidikan Malaysia
Sebelum Dr. Habibah dilantik sebagai Ketua Pengarah Pendidikan Malaysia, beliau adalah merupakan Timbalan Ketua Pengarah Pelajaran (Sektor Dasar dan Kurikulum). Antara jawatan lain yang pernah disandang termasuklah sebagai Pengarah Bahagian Perancangan dan Penyelidikan Dasar Pendidikan dan Pengarah Eksekutif Unit Pelaksanaan dan Prestasi Pendidikan.

Beliau memainkan peranan besar dalam membangunkan Pelan Pembangunan Pendidikan Malaysia (2013-2025) ketika Muhyiddin Yassin menjadi Menteri Pendidikan Malaysia.

Institut Aminuddin Baki
Beliau adalah pensyarah kanan di Institut Aminuddin Baki sebelum bertugas di Kementerian Pendidikan Malaysia.

Selepas bersara
Beliau telah dilantik sebagai Ahli Majlis Pemulihan Negara selaku Fellow Kanan Institut Masa Depan Malaysia. Beliau juga telah dilantik sebagai Profesor Adjung Fakulti Sains Sosial dan Kemanusiaan Universiti Teknologi Malaysia.

Penghargaan

Pendidikan
 Anugerah Tokoh Kepimpinan Pendidikan Kebangsaan (2021)
 Anugerah Tokoh Teladan Integriti (2016)
 Anugerah Perkhidmatan Cemerlang Kementerian Pendidikan Malaysia (2002, 2007, 2013)

Darjah kebesaran
 
  Panglima Jasa Negara (PJN) - Datuk (2020)
  Ahli Mangku Negara (AMN) (2008)

 
  Darjah Kebesaran Dato' Setia Sultan Sharafuddin Idris Shah (SSIS) - Datin Paduka Seri (2020)

Rujukan

Pegawai kerajaan